習得次序

習得次序係語言習得嘅一個概念，指緊一個人學一隻語言嗰時，硬係傾向會以某個特定嘅次序嚟學識隻語言嘅文法嘅唔同部份。

概論

喺 1970 年代嗰陣，有語言學家搵咗幾個以英文做 L1 嘅細路返嚟研究，想分析吓佢哋學英文嗰時係咪「硬係會以某啲次序學識英文嘅唔同文法特徵」，佢發覺班細路學英文嗰啲構詞形態素嗰陣，實係會跟以下噉嘅次序：
首先會學識進行式 -ing；
跟住學識 in同 on呢兩隻介詞；
跟住學識表達眾數嘅詞形變化；
跟住學識唔跟規律嘅過去式；
跟住學識擁有式嘅 's；
... 等，呢度唔列晒出嚟。

打後嘅研究仲有將習得次序嘅概念廣義化，研究形態素以外嘅語言元件嘅習得次序、英文以外嘅語言嘅習得次序、同埋係學 L2 嗰陣嘅習得次序。

學 L2 嗰陣啲習得次序被指係會受到 L1 影響。

第二語言習得
寂靜期

文獻
Brown, Roger (1973). A first language: The early stages. Harvard University Press.

攷

語言習得